सीपीएस ने किया शिवमूर्ति का अनावरण
सीपीएसश्यामसिंह राणा ने गांव कांसापुर में बाल भवन के नजदीक बने श्मशान घाट में भगवान शिव की मूर्ति का अनावरण किया। उन्होंने कहा कि हिन्दू मान्यता के अनुसार जन्म प्रक्रिया चलती रहती है, शरीर खत्म हो जाता है, लेकिन आत्मा कभी नहीं मरती। हमें मोक्ष की प्राप्ति करनी चाहिए और जब तक हम मोक्ष की प्राप्ति नहीं करेगे तब तक जीवन-मृत्यु के चक्र में पड़े रहेगें। किसी बीमार व्यक्ति की सेवा कर उसे रोग से मुक्ति दिलाना, भूखे को रोटी खिलाना, गरीबों असहायों की मदद करना आदि अनेक उपकार के कार्य करने से हमें मोक्ष की प्राप्ति होती है।
उन्होंने कहा कि महाभारत से संबंधित प्रसिद्ध गीता पढ़ने से मनुष्य की सारी समस्याएं दूर हो जाती है। उन्होंने कहा कि कर्म के अनुसार ही हमें दूसरा जन्म मिलता है और यह सब गीता के अंदर लिखा हुआ है। इस दौरान सीपीएस ने श्मशान घाट की प्रबंधक कमेटी से कहा कि श्मशान घाट की चारदीवारी काफी ऊंची होनी चाहिए ताकि आसपास के घरों को किसी प्रकार की दिक्कत का सामना करना पड़े और श्मशान घाट के अंदर के वातावरण के कारण बाहर रहने वाले परिवारों को किसी भी प्रकार की परेशानी हो। इस अवसर पर सेवा सिंह, जगदीश बब्बर, संजीव वर्मा, रोशन लाल, प्रेम कुमार रवि मोदगिल, सुरेश राणा, प्रवीन शर्मा, बिल्ला राणा, प्रवीन शर्मा मौजूद रहे।
यमुनानगर |कांसापुरश्मशान घाट में भगवान शिव जी की मूर्ति का अनावरण करते सीपीएस श्याम सिंह राणा
hin_Deva hin_Deva hin_Deva awa_Deva